OpenLLM-France/wikimedia huggingface dataset:
# Pennville (Pennsilvània)

Pennville és una concentració de població designada pel cens dels Estats Units a l'estat de Pennsilvània. Segons el cens del 2000 tenia 1.964 habitants.

## Demografia

Segons el cens del 2000, Pennville tenia 1.964 habitants, 659 habitatges, i 461 famílies. La densitat de població era de 1.053,2 habitants/km².
Dels 659 habitatges en un 31,7% hi vivien nens de menys de 18 anys, en un 54,6% hi vivien parelles casades, en un 10,6% dones solteres, i en un 29,9% no eren unitats familiars. En el 22,8% dels habitatges hi vivien persones soles el 8,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 2,94.
Per edats la població es repartia de la següent manera: un 21,1% tenia menys de 18 anys, un 6,5% entre 18 i 24, un 27% entre 25 i 44, un 17,4% de 45 a 60 i un 28% 65 anys o més.
L'edat mediana era de 42 anys. Per cada 100 dones de 18 o més anys hi havia 77,2 homes.
La renda mediana per habitatge era de 38.934 $ i la renda mediana per família de 47.841 $. Els homes tenien una renda mediana de 36.231 $ mentre que les dones 21.520 $. La renda per capita de la població era de 18.252 $. Cap de les famílies i el 3,3% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pennville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Pennville». American Fact Finder. Oficina del Cens dels Estats Units, 12-01-2010.
# Detroit (Oregon)

Detroit és una població dels Estats Units a l'estat d'Oregon. Segons el cens del 2000 tenia 262 habitants.

## Demografia

Segons el cens del 2000, Detroit tenia 262 habitants, 119 habitatges, i 69 famílies. La densitat de població era de 190,9 habitants per km².
Dels 119 habitatges en un 21,8% hi vivien nens de menys de 18 anys, en un 47,1% hi vivien parelles casades, en un 10,1% dones solteres, i en un 41,2% no eren unitats familiars. En el 33,6% dels habitatges hi vivien persones soles el 16% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,2 i el nombre mitjà de persones que vivien en cada família era de 2,77.
Per edats la població es repartia de la següent manera: un 22,1% tenia menys de 18 anys, un 5% entre 18 i 24, un 23,3% entre 25 i 44, un 33,2% de 45 a 60 i un 16,4% 65 anys o més.
L'edat mediana era de 45 anys. Per cada 100 dones de 18 o més anys hi havia 100 homes.
La renda mediana per habitatge era de 32.250$ i la renda mediana per família de 35.156$. Els homes tenien una renda mediana de 41.875$ mentre que les dones 22.188$. La renda per capita de la població era de 19.857$. Aproximadament el 17,9% de les famílies i el 16,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Detroit». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Detroit». American Fact Finder. Oficina del Cens dels Estats Units, 12-01-2010.
# Període Heisei

El període Heisei (平成) és el nom de l'era del Japó compresa entre els anys 1989 i 2019. El nom va ser introduït per l'emperador Akihito després de la mort del seu pare, Hirohito, l'emperador Showa, el 1989. Així, 1989 és el primer any de Heisei. La cultura ha evolucionat i políticament s'ha convertit en un país productiu. Adaptant-se al món modern i no allunyant-se de les seves arrels és la forma en la qual els japonesos han mantingut intacta la seva essència i avançant a grans passos en aquest món modern.
# Barbus rouxi

Barbus rouxi és una espècie de peix de la família dels ciprínids i de l'ordre dels cipriniformes present al riu Congo. Els adults poden assolir fins a 5,7 cm de longitud total.

## Referències

* 1 2 FishBase (anglès)

## Bibliografia

* Lévêque, C. i J. Daget, 1984. Cyprinidae. p. 217-342. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA). ORSTOM, París i MRAC, Tervuren, Flandes. Vol. 1.
# Còlit pit-rogenc

El còlit pit-rogenc (Oenanthe frenata; syn: Oenanthe bottae frenata) és una ocell de la família dels muscicàpids (Muscicapidae) pròpia d'Eritrea i Etiòpia. Viu en sabanes, matollars i pastures. El seu estat de conservació es considera de risc mínim.

## Taxonomia

Segons el Handook of the Birds of the World i la quarta versió de la BirdLife International Checklist of the birds of the world (Desembre 2019), aquest tàxon tindria la categoria d'espècie. Tanmateix, altres obres taxonòmiques, com la llista mundial d'ocells del Congrés Ornitològic Internacional (versió 12.1, gener 2022), el consideren encara una subespècie del còlit de Botta (Oenanthe bottae frenata).

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «còlit pit-rogenc». Diccionari dels ocells del món. TERMCAT. [Consulta: 26 gener 2021].
* 1 2 del Hoyo, Josep. All the birds of the world (en anglès). Barcelona: Lynx editions, 2020, p. 712. ISBN 978-84-16728-37-4.
* ↑ BirdLife International. «Rusty-breasted Wheatear. Oenanthe frenata» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 27 gener 2021].
* ↑ «Chats, Old World flycatchers». IOC World Bird List Version 12.1. International Ornithologists' Union, 01-01-2022. [Consulta: 16 gener 2022].
# Barranc de Querol

El barranc de Querol és un afluent per la dreta de la Ribera Salada de 5,8 km de llargada dels quals la major part (4,1 km) transcorren pel terme municipal de Lladurs i els darrers 1.700 m. pel terme municipal de Castellar de la Ribera.
Neix a menys de 300 m al sud de la masia d'Angrill, a 800 m d'altitud i agafa la direcció nord-sud que mantindrà durant tot el seu recorregut que transcorre de manera més o menys en paral·lel a la carretera del Molí de Querol a Cambrils (Odèn) que sempre li queda a la seva banda esquerra.
Els seus afluents principals són la rasa de l'Espuella per la dreta i el barranc de la Ponça (537 metres de recorregut) per l'esquerra.
Aboca les seves aigües a la banda dreta de la Ribera Salada al costat del Molí de Querol, a 519 m d'altitud.
# Barranc de Perves

El barranc de Perves és un barranc, afluent del riu Bòssia. Neix dins de l'antic terme de Viu de Llevata, actualment del Pont de Suert, de l'Alta Ribagorça, i després discorre pel terme de Sarroca de Bellera, al Pallars Jussà.
El barranc es forma a tocar, al sud-est, del poble de Perves per la unió de dos barrancs: el de Cuba, que ve de ponent, dels contraforts llevantins del Tossal de Sant Romà, i el del Segalar, de trajecte més curt, que procedeix de les Escomerugues, a llevant del Coll de la Creu de Perves.
El seu curs davalla cap al nord-est, i aviat va a trobar el costat sud de la carretera N-260, de la qual discorre més o menys paral·lel fins que la travessa. Just en aquell moment, el barranc de Perves gira cap al sud-est. Al cap d'un tros curt travessa la carretera local de Xerallo i les Esglésies i s'ajunta amb el riu de les Esglésies, per tal de formar el riu Bòssia.

## Enllaços externs

* Institut Cartogràfic de Catalunya
# Barranc de Pinós

El Barranc de Pinós, que en el tram inicial del seu curs és anomenat Rasa de Pinós, és un torrent afluent per l'esquerra de la Riera de Madrona que neix al vessant nord de Santes Creus de Bordell. De direcció global cap al nord, després de deixar a llevant la masia de Pinós, desguassa al seu col·lector a poc més de 500 m. al nord de Cal Llobet. Fa tot el seu curs pel terme municipal de Pinell de Solsonès

## Xarxa hidrogràfica

La seva xarxa hidrogràfica, que també transcorre íntegrament pel terme municipal de Pinell de Solsonès, està constituïda per quatre cursos fluvials la longitud total dels quals suma 3.561 m.

## Referències

* ↑ Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Aquest topònim no figura al Nomenclàtor oficial de toponímia major de Catalunya, però sí a l'edició digital del mapa de Catalunya de l'ICC (escales 1:10.000 i 1:5.000).
* ↑ Les coordenades del lloc on neix, segons el web de la XRCC, són 41° 57′ 11.73″ N, 1° 18′ 48.56″ E﻿ / ﻿41.9532583°N,1.3134889°E﻿ / 41.9532583; 1.3134889
# Dhauladhar

Dhauladhar (Muntanya blanca) és una serralada al sud de l'Himàlaia, a l'Índia, a l'estat d'Himachal Pradesh, principalment al districte de Kangra i al districte de Chamba.
El cim més alt és just darrere de Dharamsala, i s'anomena Hanuman Ka Tiba amb una altura aproximada de 5.639 metres. Hi ha diversos cims que superen els cinc mil metres i fins al 5.200. L'altura mitjana a la vall és de 600 metres. Dharmsala o Dharamsala, capital del districte de Kangra, es troba al peu d'aquestes muntanyes.
El nom vol dir "Serralada Grisa" encara que sovint es tradueix com "Serralada Blanca" una equivalència més forçada.

## Referències

* Imperial Gazetteer of India, v. 11, p. 287. a Hunter, Sir William Wilson. The Imperial Gazetteer of India (en anglès). Londres: Trübner & co., 1885.

## Enllaços externs

* http://www.mcllo.com
* http://123himachal.com/Dhauldhar/index.html Arxivat 2010-09-14 a Wayback Machine.
# Període de Carles I

El període de Carles I és un període de la història anglesa i escocesa marcat pel regnat de Carles I, al mateix temps rei d'Anglaterra i d'Escòcia. Aquest període engloba el temps comprès entre el 1625 i el 1645, just en plena època estuardiana i succeint al govern anterior de Jaume I.
Va ser una època combulsa caracteritzada sobretot, pels continus enfrontaments entre el rei i els seus partidaris, i l'oposició puritana. El creixent conflicte polític i social va desembocar, al final, en una guerra civil el 1642. El regicidi de Carles I el 30 de gener de 1649 a conseqüència de la Guerra Civil Anglesa va fer que el Parlament anglès acabés instaurant un nou sistema de govern republicà, la Commonwealth d'Anglaterra.
# Pestxanka (Novi Oskol)

* Per a altres significats, vegeu «Pestxanka».
Pestxanka - Песчанка (rus) - és un poble de l'óblast de Bélgorod, a Rússia. El 2010 tenia 357 habitants. Pertany al districte (raion) de Novi Oskol.

## Referències

* ↑ Koriakov, I. B. «База данных «Этно-языковой состав населённых пунктов России»». Arxivat de l'original el 2021-10-05. [Consulta: 24 febrer 2022].
* ↑ «Схема территориального планирования Белгородской области». Федеральная государственная информационная система территориального планирования (ФГИС ТП).
# Paul Friedrichs

Paul Friedrichs (Gremersdorf-Buchholz, 21 de març de 1940 - Erfurt, 30 d'agost de 2012) fou un pilot de motocròs alemany, guanyador de tres Campionats del Món de motocròs consecutius en la categoria de 500cc entre 1966 i 1968. El seu títol mundial de 1966 fou el primer aconseguit mai en la categoria dels 500cc amb una motocicleta equipada amb motor de dos temps.
Friedrichs es crià a Mecklenburg, començant a treballar com a mecànic especialitzat en tractors. Quan en tingué l'edat requerida s'uní als motoclubs MC tractor Franzburg i MC Dynamo Rostock d'Erfurt, gràcies a l'entrenament ofert pels quals esdevingué un dels millors pilots de motocròs i enduro del seu temps (amb el Dynamo va guanyar 19 Campionats de la RDA de motocròs). En la modalitat de l'enduro, formà part de l'equip de la RDA que acabà tercer al Vas de plata dels Sis Dies Internacionals d'Enduro de 1972.
Un cop retirat, Friedrichs, casat i amb dues filles, esdevingué distribuïdor de les motocicletes alemanyes MZ a Erfurt i rodalia.

## Palmarès al Campionat del Món

| Any | Motocicleta | 500cc | 250cc |
| 1965 | ČZ | 2n | 9è |
| 1966 | ČZ | 1r | - |
| 1967 | ČZ | 1r | - |
| 1968 | ČZ | 1r | - |
| 1969 | ČZ | 3r | - |
| 1970 | ČZ | 4t | - |
| 1971 | ČZ | 4t | - |
| 1972 | ČZ | 2n | - |
| Total títols | Total títols | 3 | 0 |

## Referències

* ↑ «Paul Friedrichs 21.03.1940 – 30.08.2012» (en alemany). MSC Teutschenthal, 30-08-2012. Arxivat de l'original el 5 setembre 2012. [Consulta: 5 setembre 2012].
* ↑ «Profile - Paul Friedrichs» (en anglès). bestsports.com.br. [Consulta: 25 juny 2010].

## Enllaços externs

* Història de les CZ de motocròs dels 60 i 70 Arxivat 2010-06-18 a Wayback Machine. (anglès)
* Imatge de Paul Friedrichs amb la CZ cap a 1965 Arxivat 2016-03-03 a Wayback Machine.
Campions del Món de MX3$^1$ :
1952 - Leloup
1953 - Mingels
1954 - Mingels
1955 - Draper
1956 - Archer
1957 - Nilsson
1958 - Baeten
1959 - Lundin
1960 - Nilsson
1961 - Lundin
1962 - Tibblin
1963 - Tibblin
1964 - Smith
1965 - Smith
1966 - Friedrichs
1967 - Friedrichs
1968 - Friedrichs
1969 - Åberg
1970 - Åberg
1971 - De Coster
1972 - De Coster
1973 - De Coster
1974 - Mikkola
1975 - De Coster
1976 - De Coster
1977 - Mikkola
1978 - Mikkola
1979 - Noyce
1980 - Malherbe
1981 - Malherbe
1982 - Lackey
1983 - Carlqvist
1984 - Malherbe
1985 - Thorpe
1986 - Thorpe
1987 - Jobé
1988 - Geboers
1989 - Thorpe
1990 - Geboers
1991 - Jobé
1992 - Jobé
1993 - Martens
1994 - Hansson
1995 - Smets
1996 - King
1997 - Smets
1998 - Smets
1999 - Bartolini
2000 - Smets
2001 - Everts
2002 - Everts
2003 - Smets
2004 - Demaria
2005 - Breugelmans
2006 - Demaria
2007 - Demaria
2008 - Breugelmans
2009 - Renet
2010 - Campano
2011 - Bill
2012 - Walkner
2013 - Gerčar :
$^1$Del 1957 al 2002, era el Campionat del Món de Motocròs 500cc, 650cc el 2003 i MX3 d'ençà del 2004 (en cursiva, els Campionats d'Europa previs al mundial). :
# Dijous d'Argent

El Dijous d'Argent, també conegut com a Dijous de Plata, fou un esdeveniment ocorregut als mercats financers el dijous 27 de març de 1980. Una costeruda caiguda als preus de l'argent desembocà en pànic a la primera matèria i els contractes de futurs.

## Procedència

Nelson Bunker Hunt i Herbert Hunt, els fills del milionari del petroli texà Haroldson Lafayette Hunt, Jr. havien estat intentant acantonar el mercat de l'argent. En 1980 el preu assolí una alça espectacular (48,70 $/unça.) una tercera part dels recursos mundials estaven en el seu control. Però mentre el preu queia novament, foren incapaços de respondre a les seves obligacions, causant pànic als mercats.
Els germans Hunt havien invertit fortament en contractes de futurs a través del corredor Halsey Stuart Shields. Quan el preu de l'argent es desplomà per sota del requisit mínim, el corredor sol·licità $100 milions, que els Hunt foren incapaços de fer front i el pànic consegüent es pogué sentir als mercats financers en general, així com a la primera matèria i als contractes de futurs.
Per salvar la situació, un consorci de bancs als Estats Units proporcionà 1.100 milions de dòlars en línies de crèdit per permetre als germans Hunt pagar-los a Bache i d'aquesta manera salvar la tragèdia.

## Conseqüències

Els Hunt perderen centenars de milions de dòlars a través d'aquest incident, però les fortunes familiars sobrevisqueren. Nelson Hunt es declarà en fallida i fou declarat culpable en 1988 per tractar d'acantonar al mercat.

## Referències

* ↑ Carrel, Lawrence. ETFs for the Long Run: What They Are, How They Work, and Simple Strategies for Successful Long-Term Investing (en anglès). John Wiley & Sons, 2008.
# Dilla

Dilla és un poble de Somalilàndia, situat a la regió d'Awdal, al límit sud-oriental de la regió amb la de Gabiley.
És cap del districte que porta el seu mateix nom, i que ocupa la part centre-oriental de la regió. Està comunicada per carretera amb la ciutat de Gabiley i amb la de Borama (capital d'Awdal), i es troba a mig camí d'ambdues ciutats. La seva població s'estima en cinquanta mil habitants.
# Dill City

Dill City és un poble dels Estats Units a l'estat d'Oklahoma. Segons el cens del 2000 tenia 526 habitants.

## Demografia

Segons el cens del 2000, Dill City tenia 526 habitants, 209 habitatges, i 161 famílies. La densitat de població era de 369,3 habitants per km².
Dels 209 habitatges en un 31,6% hi vivien nens de menys de 18 anys, en un 63,2% hi vivien parelles casades, en un 10% dones solteres, i en un 22,5% no eren unitats familiars. En el 21,5% dels habitatges hi vivien persones soles el 12% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 2,91.
Per edats la població es repartia de la següent manera: un 25,5% tenia menys de 18 anys, un 7,4% entre 18 i 24, un 24,7% entre 25 i 44, un 18,3% de 45 a 60 i un 24,1% 65 anys o més.
L'edat mediana era de 40 anys. Per cada 100 dones de 18 o més anys hi havia 95 homes.
La renda mediana per habitatge era de 22.917 $ i la renda mediana per família de 26.500 $. Els homes tenien una renda mediana de 23.125 $ mentre que les dones 14.545 $. La renda per capita de la població era d'11.558 $. Entorn del 17,1% de les famílies i el 21,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dill City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Dill City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].
# Partido de la Sierra en Tobalina

Partido de la Sierra en Tobalina és un municipi de la província de Burgos a la comunitat autònoma de Castella i Lleó. Forma part de la comarca de Las Merindades. Inclou les entitats locals menors de:
* Cubilla.
* Ranera.
* Valderrama.

## Demografia

Evolució demogrÀfica :
| 1991 | 1996 | 2001 | 2004 |
| 77 | 90 | 76 | 68 |
# Awaous litturatus

Awaous litturatus és una espècie de peix marí de la família dels gòbids i de l'ordre dels cipriniformes que es troba a les Filipines.

## Referències

* ↑ FishBase (anglès)

## Bibliografia

* Birdsong, R. S., Murdy, E. O. i Pezold, F. L., 1988. A study of the vertebral column and median fin osteology in gobioid fishes with comments on gobioid relationships., Bull. Mar. Sci., 42:174-214.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hoese, D.F. 1986: Gobiidae. p. 774-807. A M.M. Smith i P.C. Heemstra (eds.) Smiths' sea fishes. Springer-Verlag, Berlín.
* Larson, H.K. i E.O. Murdy 2001. Gobiidae. Gobies. p. 3578-3603. A K.E. Carpenter i V. Niem (eds.) FAO species identification guide for fishery purposes. The living marine resources of the Western Central Pacific. Vol. 6. Bony fishes part 4 (Labridae to Latimeriidae). FAO, Roma.
* Maugé, L.A. 1986. Gobiidae. p. 358-388. A J. Daget, J.-P. Gosse i D.F.E. Thys van den Audenaerde (eds.) Check-list of the freshwater fishes of Africa (CLOFFA).
* Watson, R.E. 1996. Revision of the subgenus Awaous (Chonophorus) (Teleostei: Gobiidae). Ichthyol. Explor. Freshwat. 7(1)1:18.
# Danilo Baltasar Anderson

Danilo Baltasar Anderson (Caracas, 29 d'octubre de 1966 - Parròquia San Pedro, 18 de novembre de 2004) va ser un jurista i ambientalista veneçolà. Nascut al barri de La Vega (Caracas), es va graduar en Dret a la Universitat Central de Veneçuela, especialitzant-se en ciències penals i criminològiques, i en dret mediambiental. Durant la seva etapa universitària va ser un destacat dirigent estudiantil.
La seva afició al muntanyisme el va portar a especialitzar-se en delictes contra el medi ambient. Va treballar primer com a advocat i posteriorment com a inspector d'hisenda fins que l'any 2000 va ingressar com a Fiscal al servei del ministeri públic. Des d'aquest càrrec va destacar la seva tasca investigadora en diversos assumptes relatius a delictes ambientals, fet poc habitual a Veneçuela fins a aquell moment, i també va dur a terme diversos estudis en l'àmbit de la criminologia.
Arran del fallit cop d'estat contra el govern democràtic d'Hugo Chávez l'11 d'abril de 2002, des de la fiscalia, Anderson va iniciar una investigació sobre les persones que podien estar involucrades en aquesta acció, així com en els responsables de l'intent d'assalt de l'Ambaixada Cubana per part de grups colpistes durant els citats fets.
Va morir assassinat el 18 de novembre de 2004, a causa d'un atemptat terrorista per l'explosió d'una bomba col·locada en el seu vehicle.
El govern veneçolà ha assenyalat les similituds metodològiques de l'atemptat contra Danilo Anderson amb el qual el 1976 va causar la mort a Washington DC d'Orlando Letelier (membre del govern de Salvador Allende exiliat als Estats Units arran del cop d'estat d'Augusto Pinochet), atemptat perpetrat per sectors de l'extrema dreta cubana en el qual, segons alguns documents desclassificats, també va intervenir la CIA.
Alguns sectors, actualment (2006) a l'oposició a Veneçuela, si bé han condemnat l'atemptat, han acusat Danilo Anderson d'estar implicat en una trama de corrupció.
# Pekorosu no Haha ni Ai ni Iku

Pekorosu no Haha ni Ai ni Iku (ペコロスの母に会いに行く, La mare de Pekoros i els seus dies) és una pel·lícula dramàtica japonesa del 2013 dirigida per Azuma Morisaki i basat en un manga de Yuichi Okano. Va ser llançat al Japó el 16 de novembre de 2013,

## Argument

Narra la vida quotidiana plena d'humor i malenconia de Yuuichi Okano, nascut i criat a Nagasaki, que degut a la seva calba és conegut com a "pekoros" (ceba petita) per la seva mare, Mitsue, que pateix demència des de fa 10 anys quan va morir el seu marit, Satoru, morís fa 10 anys. La pel·lícula incideix en el tractament de la gent gran al Japó, que pateix un greu problema d'envelliment de la població.

## Repartiment

* Harue Akagi com a Mitsue Okano
* Ryo Iwamatsu com a Yuichi Okano
* Kiwako Harada com el jove Mitsue Okano
* Ryo Kase com a Satoru Okano
* Kensuke Owada com a Masaki Okano
* Tomoyo Harada com a Chieko
* Naoto Takenaka com a Honda
* Mitsuko Baisho com a Matsu
* Yoichi Nukumizu com a propietari del cafè
* Ryudo Uzaki com a director
* Wakana Matsumoto com a personal de la residència d'avis
* Nao Nagasawa com a personal de la residència d'avis

## Recepció
### Premis

Va ser escollida com la millor pel·lícula japonesa del 2013 per les revistes cinematogràfiques Eiga Geijutsu i Kinema Junpo.
Premis :
| Premi | Data de cerimònia | Categoria | Receptors i nominats | Resultat |
| Premis de Cinema Mainichi | gener de 2014 | Premi de l'Excel·lència | | Guanyador |
| Premis de Cinema Mainichi | gener de 2014 | Millor actriu | Harue Akagi | Guanyador |
| Asian Film Festival Barcelona | novembre de 2016 | Premi del Públic | | Guanyador |

## Referències

* ↑ Error: hi ha títol o url, però calen tots dos paràmetres.«» (en japanese). eiga.com. [Consulta: 30 gener 2014].
* ↑ Kevin Ma. «Eiga Geijutsu names Pecoross best film». Film Business Asia, 18-01-2014. Arxivat de l'original el 19 juny 2014. [Consulta: 30 gener 2014].
* ↑ Kevin Ma. «Pecoross tops Kinema Junpo list». Film Business Asia, 09-01-2014. Arxivat de l'original el 13 juny 2014. [Consulta: 30 gener 2014].
* ↑ Kevin Ma. «Great Passage, Pecoross top Mainichi Award». Film Business Asia, 21-01-2014. Arxivat de l'original el 3 agost 2014. [Consulta: 30 gener 2014].
* ↑ Jurats i Premis al web del Festival

## Enllaços externs

* Tràiler de la pel·lícula a YouTube